
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 528 (1) 

Καθορισμός των ορίων του αιγιαλού και δημιουργία ζώνης παραλίας 
στη θέση ΑΓΚΑΛΗ ΙΤΕΑΣ. 

Ο ΝΟΜΑΡΧΗΣ ΦΩΚΙΔΑΣ 
' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) Του άρθρου 13 του Ν. 1078/1980 και β) του 
άρθρου 23 του Ν. 1337/1983. 


2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τ.Β') κοινής απόφα¬ 
σης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών». 

3. Την από 3.12.90 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή Αγκάλης Ιτέας και το 
από 29.11.90 τοπογραφικό διάγραμμα με κλίμακα 1:500 του Ανα¬ 
στασίου Καλλία εργοδηγού της Δ.Τ.Υ. Νομού Φωκίδας, που θεωρή¬ 
θηκε την 22.11.1990 από τη Δ/νση Τεχνικών Υπηρεσιών της Νομαρ¬ 
χίας Φωκίδας και συνοδεύει την έκθεση της προαναφερόμενης Επιτρο¬ 
πής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Σ 245/21.2.91 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α'/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/25.2.1984, 
σχετικά με τη για μεταβίβαση αρμοδιοτήτων του Υπουργού Οικονομι¬ 
κών στους Νομάρχες και στις περιφερειακές αρχές διανομαρχιακού επι¬ 
πέδου, αποφασίζουμε: 

1. Επικυρώνουμε την από 3.12.1990 έκθεση της Επιτροπής 
καθορισμού των ορίων του αιγιαλού και παραλίας και θέσεων αμμολη¬ 
ψίας, καθώς και το από 29.11.90 τοπογραφικό διάγραμμα, που τη συ¬ 
νοδεύει, το οποίο συντάχθηκε από τον Αναστάσιο Καλλία εργοδηγό, με 
κλίμακα 1:500 και θεωρήθηκε την 29.11.90 από τη Διεύθυνση Τεχνι¬ 
κών Υπηρεσιών της Νομαρχίας Φωκίδας, επί του οποίου η πιο πάνω 
Επιτροπή, με κόκκινη γραμμή καθόρισε τα όρια'του αιγιαλού στη θέση 
Αγκάλη Ιτέας και με κίτρινη γραμμή τα όρια της παραλίας στην ίδια 
θέση. 

Η απόφαση αυτή, μαζί με την έκθεση και το διάγραμμα που προανα- 
φέραμε, να δημοσιευτούν στην Εφημερίδα της Κυβερνήσεως σύμφωνα 
με τις διατάξεις του άρθρου 13 του Ν. 1078/1983. 

Άμφισσα, 12 Απριλίου 1991 

Ο Νομάρχης 
Δ. ΚΟΝΙΣΤΗΣ 


ΕΚΘΕΣΗ 

Επανακαθοριμσού οριογραμμών αιγιαλού και παραλίας εις Ιτέα πε¬ 
ριοχή Αγκάλης. 

Εν Αμφίση σήμερον την 3.12.90 οι υπογεγραμμένοι: 

1. Νικόλαος Παπαδόπουλος Προϊστάμενος Υπηρεσίας 

2. Αριστοφάνης Γρηγορόπουλος Λιμενάρχης Ιτέας 

3. Δημήτριος Αγγελέτος Προϊστάμενος Δ.Τ.Υ. Ν. Φωκίδας. 
Αποτελούντες την επιτροπή που συγκροτήθηκε βάσει του άρθρου 74 

του Π.Δ. 636/77 και την 1431/16.3.87 απόφαση Νομάρχου Φωκί- 

δας αφού έλαβον υπ’ όψ’.ν: 

1) Το 544.5/477/17.7.90 έγγραφο του ΓΕΝ που αφορά την αί¬ 
τηση της Χαϊδούλας Μπακούρου. 

2) Τα 549.5/505/5.10.89 και 544.5/271/90/23.4.90 έγ¬ 
γραφα του ΓΕΝ περί προϋποθέσεων που απαιτούνται δια τον επανακα¬ 
θορισμόν του αιγιαλού και της παραλίας, αποφασίζουμε: 

Επανακαθορίζουμε επί των υπ’ αριθμ. 14,15 πινακίδων, που συνο¬ 
δεύει η 120/7.1.1988 απόφαση Νομάρχου Φωκίδας, 
α) Με ερυθρά γραμμή την οριογραμμή του αιγιαλού 
β) Με κίτρινη γραμμή την οριογραμμή της παραλίας 
γ) Με κυανή γραμμή την οριογραμμή του παλαιού αιγιαλού. 
Αναλυτικά σαν οριογραμμή αιγιαλού καθορίζεται η πολυγωνική των 
κορυφών 1, 2, 3, 4, 5, 6 που ορίζεται με συντεταγμένες από το κρατικό 
δίκτυο όπως φαίνεται στον κατωτέρω πίνακα: 

'■ ΣΥΝΤΕΤΑΓΜΕΝΕΣ 


Κορυφές' 

X 

Ψ 

1 

-4253 

- 35086,5 

2 

-4220 

- 35036,5 

3 

-4196,5 

- 34976 

4 

-4184 

- 34936 

5 

-4177,5 

- 34991 

6 

-4165 

- 34907,5 


Ο αιγιαλός εις το επανακαθοριζόμενο τμήμα από κορυφή 1-5 εφά¬ 
πτεται εις την κάτω πλευρά του πεζοδρόμου ο οποίος ορίζεται από τις 
τομές Α-Α και Β-Β. Η γραμμή παραλίας απέχει 10 μ. και είναι παράλ¬ 
ληλος προς την γραμμή του αιγιαλού καθ’ όλον το μήκος του επανακα¬ 
θοριζόμενου αιγιαλού. 

Η γραμμή αιγιαλού εις το τμήμα αυτό επανακαθορίζεται λόγω μετα¬ 
βολής της θέσεως της ακτογραμμής. Νοτίως της τομής Β-Β και βο- 
ρείως της τομής Α-Α εξακολουθούν να ισχύουν οι οριογραμμές όπως 


αυτές ορίσθηκαν με την 120/7.1.1988 απόφαση Νομάρχου Φωκίδας. 

Συμπληρωματικώς αναγράφονται οι συντεταγμένες των κορυφών 
της γραμμής της παραλίας. 


■ Κορυφές 

Χ' 

Ψ' 

1’ 

- 4244,5 

- 35092 

2’ 

-4211 

- 35043 

3' 

-4188 

- 34979 

4' 

-4174,5 

- 34938,5 

5' 

- 4169,5 

- 34920 

6' 

-4156,5 

- 34914,5 

συντεταγμένες των κορυφών του 

παλαιού αιγιαλού. 

Κορυφές 

X 

Ψ 

71 

-4261,5 

-35101,5 

72 

- 4240,75 

- 35091 

73 

- 4207,5 

- 35044,5 

74 

- 4186,5 

- 34973,5 


Ο επανακαθορισμός του αιγιαλού γίνεται επί 2 διαγραμμάτων που 
φαίνονται με τους αριθμούς 14 και 15. Η σύνταξη έγινε από τον εργο¬ 
δηγό Αναστάσιο Καλλία με ημερομηνία συντάξεως την 29.11.90 και 
εθεωρήθη από την ΔΤΥΝ Φωκίδας την αυτήν ημερομηνία. 

Καθορίζεται ζώνη παραλίας επειδή δεν εξυπηρετούνται οι προϋποθέ¬ 
σεις της παρ. 1 αρθρ. 7 του Α.Ν. 2344/40. 

Ο Πρόεδρος 

ΝΙΚ. ΠΑΠΑΔΟΠΟΥΛΟΣ 
Τα Μέλη 

ΔΗΜ. ΑΓΓΕΛΕΤΟΣ ΑΡ. ΓΡΗΓΟΡΟΠΟΥΛΟΣ 









/ ν* 

ΠΟΛΕΟΔΟΜΙΑ ' 

ΑΠΟΦΑΣΕΙΣ 

Αριθ. 5604/2218 (2) 

Τροποποίηση του ρυμοτομικού σχεδίου του δήμου Πειραιά (Ν. Αττι¬ 
κής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 70 του Ν.Δ/τος της 17.7.1923 
«περί σχεδίων πόλεων κ.λπ.» (Α’ 228) όπως μεταγενέστερα τροποποιή¬ 
θηκαν και συμπληρώθηκαν. 

2. Τις διατάξεις των άρθρων 2,3 και 7 του Ν. 1032/1980 «περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

3. Τις διατάξεις της παρ. 1 εδ. ιδ. του άρθρου 23 του Ν. 1558/1985 
«Κυβέρνηση και Κυβερνητικά όργανα» (Α’ 137). 

4. Τις διατάξεις του 842/1980 Π.Δ/τος «περί απλουστεύσεως της 
διαδικασίας κατά την έκδοσιν διοικητικών τινών πράξεων ατομικού χα- 
ρακτήρος κ.λπ.» (Α' 208). 

5. Τις διατάξεις του άρθρου 2 παρ. α.του Ν.Δ/τος 183/1986 
«Έγκριση τροποποιήσεων σχεδίων πόλεων και καθορισμός όρων και 


περιορισμών δόμησης από τους Νομάρχες (Α' 70). 

6. Τις 181 και 454/88 γνωμοδοτήσεις "του δημοτικού συμβουλίου 
Πειραιά. 

7. Την 31/1991 γνωμοδότηση του Κεντρικού Συμβουλίου Χωροτα¬ 
ξίας, Οικισμού και Περιβάλλοντος, αποφασίζουμε: 

1. Εγκρίνεται η τροποποίηση του ρυμοτομικού σχεδίου του δήμου 
Πειραιά (Ν. Αττικής) στο τμήμα της πόλης που έχει χαρακτηρισθεί ως 
παραδοσιακό με το από 27.7.1982 Π. Δ/γμα «χαρακτηρισμός.τμήμα- 
τος της πόλης του Πειραιά σαν παραδοσιακού (Ιστορικό Κέντρο) Πει¬ 
ραιά» (Δ' 410) με τον χαρακτηρισμό τμήματος της οδού Βουδούρη από 
Αποστόλη έως Κοτζιάδων, ως πεζοδρόμου, όπως φαίνεται στο σχετικό 
πρωτότυπο διάγραμμα σε κλίμακα 1:200 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με την 56046/ 
1991 πράξη του και που συνοπτικό του αντίγραφο σε φωτοσμίκρυνση 
δημοσιεύεται στην Εφημερίδα της Κυβερνήσεως με την παρούσα από¬ 
φαση. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Απριλίου 1990 

ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 

ΑΝΑΚΟΙΝΩΣΕΙΣ 

Αριθ. 6333 (3) 

Περί ειδοποιήσεως της γενομένης παρακατάθεσης αποζημίωσης των · 
αναγνωρισμένων δικαιούχων για ρυμοτομούμενη ιδιοκτησία στο Δ. 
Αμαρουσίου. 

Ο ΔΗΜΑΡΧΟΣ ΑΜΑΡΟΤΣΙΟΤ 


Ανακοινώνει ότι: 

Σύμφωνα με την 12/86 πράξη αναλογισμού αποζημιώσεως που επι¬ 
κυρώθηκε με την 1737/86 όμοια της Νομαρχίας Αττικής Δ/σμα 
Ανατ. Αττικής - Υπηρεσία Πολεοδομίας Δήμου Αμαρουσίου για την 
εφαρμογή του ρυμοτομικού στην θέση «ΠΟΛΥΔΡΟΣΟ» και στα ΟΤ 
579, 580 και σε εκτέλεση της με αριθμ. 80/91 πράξης Δημοτικού 
Συμβουλίου που εγκρίθηκε νόμιμα. 

Ο Δήμος Αμαρουσίου παρακατέθεσε στο Γραφείο Παρακαταθηκών 
και Δανείων της ΔΟΥ Αμαρουσίου το ποσό των δύο εκατομμυρίων εκα¬ 
τόν είκοσι τριών χιλιάδων (2.123.000) βάσει της καθορισθείσης προ¬ 
σωρινής τιμής μονάδος με την υπ’ αριθ. 1001/88 Αποφ. Μονομελ. 
Πρωτοδ. Αθηνών. 

Για τον λόγο αυτό εκδόθηκε το με αριθ. 3247/91 Γραμμάτιο Συ- 
στάσεως Παρακαταθήκης ποσού δρχ. (2.123.000) υπέρ των εικαζομέ- 
νων δικαιούχων Ειρήνη και Αλεξάνδρα Μπεθάνη και κάθε δικαστικά 
αναγνωρισθησόμενο δικαιούχο όπως παρακάτω: 


1. - εδαφική έκταση 63 μ 2 χ22.00 = 1.386.000 

2. - Μανδρότοιχο 38 μ.χ4.500 = 171.000 

3. -Σιδερόπορτα (2μΧΐ.50μ) κατ’αποκ. = 16.000 

4. -Στέρνα στεγανή (3,0x5,4x1,5) κατ’ 

απόκ. = 100.000 

5. - Φρέαρ (16μ βάθ.Χ3μ διαμ) κατ’ απόκ. = 140.000 

6. - Αντλιοστάσιο - μαγγανοπήγ. κατ’ απόκ. = 140.000 

7. -Κλήματα αμπέλου = 70.000 

8. - Οπωροφόρα δένδρα = 100.000 

Σύνολο 2.123.000 


Η ανακοίνωση αυτή να δημοσιευθεί στην Εφημερίδα της Κυβερνησεως. 

Μαρούσι, 8 Μαΐου 1991 

Ο Αντιδήμαρχος 
ΜΙΧ. ΜΑΝΙΟΣ 

- 4 - 

Προς ειδοποίηση της παρακατάθεσης που έγινε της προσωρινής τιμής 
μονάδας αποζημιώσεως λόγω αναγκαστικής προσκύρωσης ακινή¬ 
του στην Ξάνθη, η οποία καθορίστηκε δικαστικά. 


Με την με αριθμό 6/1983 πράξη τακτοποιήσεως αναλογισμού απο¬ 
ζημιώσεως του Τμήματος Πολεοδομίας και Πολεοδομικών Εφαρμο¬ 
γών της Νομαρχίας Ξάνθης για την εφαρμογή του εγκεκριμένου σχε¬ 
δίου της πόλεως Ξάνθης στην περιοχή του Καπνικού Σταθμού για την 
δημιουργία άρτιων και οικοδομήσιμων οικοπέδων, η οποία κυρώθηκε 
με την υπ’ πρωτ. 169865/5.6.1984 απόφαση του Νομάρχη Ξάνθης, 
προσκυρώθηκε στην ιδιοκτησία Δημήτριου Παπαρώση του Στέργιου 
τμήμα της συνιδιοκτησίας 1) Γεωργίου Δημητριάδη του Κων/νου και 
2) Ελπίδας συζ. Φοίβου Αμπαριώτη, το γένος Ηλία Καντζόρη, εκτά- 
σεως 73,95 τμ, το οποίο φαίνεται στο συνοδεύον την άνω πράξη σχεδιά¬ 
γραμμα του συντάξαντος αυτή πολιτικού μηχανικού Μαντζαβίνου Νι¬ 
κολάου με στοιχεία 1-Γ5-2-1. 

Με την με αριθμό 92/1989 οριστική απόφαση του Μονομελούς 
Πρωτοδικείου Ξάνθης καθορίστηκε η προσωρινή τιμή μονάδος αποζη¬ 
μιώσεως σε έξι χιλιάδες (6.000) δραχμές το τετραγωνικό μέτρο. Ο Δη- 
μήτρης Παπαρώσης του Στέργιου, κάτοικος Θεσ/νίκης, υπόχρεος για 
την καταβολή της προσήκουσας αποζημίωσης για την άνω έκταση κα¬ 
τέθεσε υπέρ των 1) Γεωργίου Δημητριάδη του Κων/νου 2) Ελπίδας 
συζ. Φοίβου Αμπαριώτη, το γένος Ηλία Καντζούρη, ως εικαζομένων 
δικαιούχων την προσδιορισθείσα με την άνω απόφαση αποζημίωση η 
οποία ανέρχεται συνολικά στο ποσό των τετρακοσίων σαράντα τριών χι¬ 
λιάδων επτακοσίων (443.700) δραχμών στο Ταμείο Παρακαταθηκών 
και Δανείων Ξάνθης και εκδόθηκε το υπ’ αριθμ. 17147/7.5.1991 
γραμμάτιο συστάσεως παρακαταθήκης του Ταμείου Ξάνθης, το οποίο 
κατατέθηκε στην συμβολαιογράφο Ξάνθης Ευμορφία Παπαγιάννη και 
συντάχθηκε η υπ’ αριθμ. 14238/7.5.91 πράξη αυτής. 

Ήδη ειδοποιούνται για την κατάθεση που έγινε οι άνω φερόμενοι 


ιδιοκτήτες της έκτασης που προσκυρώθηκε και δικαιούχοι της αποζημί¬ 
ωσης αυτής και κάθε άλλος που τυχόν έχει δικαιώματα σ’ αυτό προς 
γνώση τους και για τις νόμιμες συνέπειες. 

(Αριθ. διπλ. 4697726/91 του Δημ. Ταμ. Δικ. Εισπρ. Αθηνών της 
8.8.91). 

Ξάνθη, 7 Μαΐου 1991 

Η Πληρεξούσια Δικηγόρος 
ΣΟΦΙΑ Α. ΤΣΟΜΠΑΝΟΓΛΟΥ 

-♦- 

(5) 

Ειδοποίηση παρακατάθεσης αποζημίωσης για αναγκαστική απαλλοτρί¬ 
ωση ακινήτων λόω ρυμοτομίας σύμφωνα με την υπ’ αριθμ. 11/87 
πράξη Προσκυρώσεως Ρυμοτομήσεως και Αναλογισμού Αποζημίω¬ 
σης του Τμήματος πολεοδομίας του Δήμου Ηρακλείου Κρήτης, αφο- 
ρώσα εφαρμογή του σχεδίου πόλεως εις την οδόν Μίνωος. 

Ο Νικόλαος Μιχαήλ Μεταξάς, έχων υπόψιν την υπ’ αριθμ. 1032/ 
1966 (ΦΕΚ 191 Δ' 1966) απόφαση του Νομάρχη Ηρακλείου «περί 
αναγνωρίσεως ως επειγούσης ανάγκης της εφαρμογής του εγκεκριμέ¬ 
νου σχεδίου της πόλεως Ηρακλείου εις την οδόν Σμπώκου - ΕΟΚ Μί¬ 
νωος κ.λ.π. και την υπ’ αριθμ. 149/84 απόφαση του Δημοτικού Συμ¬ 
βουλίου του Δήμου Ηρακλείου για την εφαρμογή του σχεδίου πόλεως εις 
την οδό Μίνωος και την σύνταξιν πράξεως αναλογισμού, γνωστοποιώ 
στους φερομένους ως δικαιούχους αποζημιώσεως α) Μαρία Μαλαγκω- 
νιάρη και β) Αρχοντιά Λεστάκη, κατοίκων Ηρακλείου, διαφορετικά σ’ 
όποιον αναγνωρισθεί νόμιμα δικαιούχος, όπως και στους τυχόν επί των 
παρακάτω ακινήτων γραμμένων δανειστών ή τρίτων γενικώς διεκδικη¬ 
τών, ότι κατατέθηκε απ’ αυτόν (Νικόλαο Μεταξά) στο εδώ γραφείο του 
Ταμείου Παρακαταθηκών και Δανείων του Α’ Δημοσίου Ταμείου Ηρα¬ 
κλείου η από την υπ’ αριθμ. 503/89 απόφαση του Μονομελούς Πρωτο¬ 
δικείου Ηρακλείου καθορισθείσα προσωρινή τιμή μονάδος αποζημίωσης 
για την απαλλοτρίωση των παρακάτω ακινήτων, κτισμάτων και περι¬ 
τοιχισμάτων: α) ενός ακινήτου που ανήκει στην Μαρία Μαλαγκωνιάρη 
και που βρίσκεται επι της οδού Μίνωος της πόλεως του Ηρακλείου, συ¬ 
νολικής επιφάνειας 141,94 μ 2 προς 30.000 ανά μ 2 , εκ του οποίου 
τμήματος τα 2,34 μ. προσκυρώνονται και αναφέρονται με τα στοιχεία 
16.17.18.16 της παραπάνω πράξεως, κτίσματα επιφάνειας 260 κ.μ. 
προς 8.000 δραχ. ανά κ.μ. και περιτοιχίσματα επιφάνειας 34,80 κ.μ. 
προς 8.000 δρχ. ανά κ.μ., συνολικής δε αξίας δρχ. 6.616.600 και β) 
ενός ακινήτου που ανήκει στην Αρχοντιά Λεστάκη που βρίσκεται επί της 
οδού Μίνωος της πόλεως του Ηρακλείου εκατάσεως 183,85 μ 2 προς 
25.000 δρχ. ανά τ.μ. και συνολικής αξίας δρχ. 4.596.250. Εκ του πα¬ 
ραπάνω ακινήτου τμήμα αυτού εκτάαεως 39,70 τ.μ. προσκυρώνεται 
και περιγράφεται με τα στοιχεία 19.20.21.22.19 της παραπάνω πρά¬ 
ξεως όπως και τμήμα αυτού εκτάσεως 2,15 τ.μ. που περιγράφεται με 
τα στοιχεία 20.23.24.21.20 της παραπάνω πράξεως. 

Για το παραπάνω συνολικό ποσό των δρχ. 11.250.850 
(6.616.600) σύν 4.596.250) εκδόθηκε το υπ’ αριθμ 49.321/6.5.91 
Γραμμάτιο Σύστασης Παρακαταθήκης του παραπάνω γραφείου, το 
οποίο έχει κατατεθεί στο συμβολαιογράφο Ηρακλείου Γεώργιο Σμυρ- 
νάκη, συντάχθηκε δε απ’ αυτόν η με αριθμ. 32233/6.5.91 Πράξη κα¬ 
τάθεσης Γραματίου Σύστασης Παρακαταθήκης. 

Το παραπάνω ποσό θέλει αποδοθεί σε κείνους που θα αναγνωρισθούν 
νόμιμα δικαιούχοι. 

Η παρούσα να δημοσιευθεί στην Εφημερίδα της Κυβέρνησης μέχρι 

10.5.1991. 

(Αριθμ. διπλ. 4697715/91 του Δημ. Ταμ. Δικ. Εισ. Αθηνών της 
8.5.91) 

Ηράκλειο,7 Μαΐου 1991 

Ο Πληρεξούσιος Δικηγόρος 
ΔΗΜΗΤΡ. Μ. ΦΙΛΙΠΠΑΚΗΣ 


♦ 


( 6 ) 

Περί ειδοποιήσεως παρακαταθέσεως αποζημιώσεως εξ απαλλοτριώ- 
σεως (ρυμοτομίας) ακινήτου εις Ηράκλειον Κρήτης. 


Ο Χαρίτος Θεοχάρους Παπαδάκης, πολιτ. μηχανικός, κάτοικος 
Ηρακλείου έχοντες υπ’ όψιν: 1) Τις διατάξεις του από 17-1/ 
16.7.1923 Ν.Δ. Περιι σχεδίων πόλεως κλπ.», β) τις διατάξεις του κω- 
δικοπ. νόμου 1731/39 «Περί αναγκαστικών απαλλοτριώσεων» ως 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


ετροποποιήθη και συνεπληρώθη και γ) Την υπ’ αριθμ. 27/1988 πράξη 
προσκυρώσεως, ρυμοτομίας και αναλογισμού αποζημιώσεως του Πολε- 
οδομικού Γραφείου του Δήμου Ηρακλείου, φέρομεν εις γνώσιν: 

Α) Της Άννας συζύγου Εμμανουήλ Κόπακα, το γένος Εμμανουήλ 
Βασιλάκη, εμπόρου, κατοίκου Ηρακλείου (οδός Δαιδάλου 16) ή παντός 
άλλου αξιούντος ή κεκτημένου δικαιώματα επί του επί της οδού Αντω¬ 
νίου Μιχελιδάκη της πόλεως Ηρακλείου κειμένου ακινήτου της, έχοντος 
οικοπεδικήν επιφάνειαν 23,44 τ.μ. και παλαιά κτίσματα 75 κ.μ., ρυμο- 
τομουμένου ολοκλήρου δια της υπ’ αριθμ. 27/1988 πράξεως του Πο- 
λεοδομικού Γραφείου Δήμου Ηρακλείου και εμφαινομένου εις το συνο- 
δεύον αυτήν τοπογραφικόν διάγραμμα υπό τους αριθμούς 32-34-37- 
38-32. ν 

Β) Των τυχόν επί του άνω ακινήτου εγγεγραμμένων δανειστών ή τρί¬ 
των εν γένει διεκδικητών, ότι κατετέθη υπ’ εμού εις το Γραφείον Ηρα¬ 
κλείου Κρήτης του Ταμείου Παρακαταθηκών και Δανείων η υπό της 
υπ’ αριθμ. 436/1989 αποφάσεως του Μονομελούς Πρωτοδικείου 
Ηρακλείου (ειδ. διαδικασίας) καθορισθείσα αποζημίωσις, ανερχομένη 
εις τέσσερα εκατομμύρια εννεακόσιες ογδόντα οκτώ χιλιάδες δραχμές 
(4.988.000), εκδοθέντος του υπ’ αριθμ. 49329/8.5.1991 γραμμα¬ 
τίου συστάσεως παρακαταθήκης υπέρ του νομίμως αναγνωρισθησομέ- 
νου δικαιούχου αποζημιώσεως. Το Γραμμάτιο τούτο έχει κατατεθή εις 
την συμβολαιογράφον Ηρακλείου Καλλιόπη Παπαδάκη, συνταχθείσης 
της υπ’ αριθ. 23296/8.5.1991 πράξεως αυτής. 

Το παρόν να δημοσιευθή εις την Εφημερίδα της Κυβερνήσεως το αρ- 
γότερον μέχρι την ΙΟην Μαΐου 1991. 

(Αριθ. διπλ. 4697824 του Δημ. Ταμ. Δικ. Εισπ. Αθηνών της 

8.5.91) 

Ηράκλειο, 8 Μαΐου 1991 

Ο Καταθέτης 
X. Θ. ΠΑΠΑΔΑΚΗΣ , 

-♦- 

( 7 \ 

Περί ειδοποιήσεως παρακαταθέσεώς αποζημιώσεως εξ απαλλοτριώ- 
σεως (ρυμοτομίας) ακινήτων εις Ηράκλειον Κρήτης. 

Η Αναστασία σύζυγος Ιωσήφ Μπαρμπαρήγου, το γένος Αθανασίου 
Τσαγκαράκη, έμπορος, κάτοικος Ηρακλείου. 

Έχοντες υπ’ όψιν: 1) Τις διατάξεις του από 17-1/16.7.1923 Ν.Δ. 
«περί σχεδίων πόλεως κ.λπ.»,' β) Τις διατάξεις του κωδικοπ. Νόμου 
1731/39 «Περί αναγκαστικών απαλλοτριώσεων» ως ετροποποιήθη 
και συνεπληρώθη και γ) Την υπ’ αριθ. 27/1988 Πράξη προσκυρώ¬ 
σεως, ρυμοτομίας και αναλογισμού αποζημιώσεως του Πολεοδομικού 
Γραφείου του Δήμου Ηρακλείου, φέρομεν εις γνώσιν, 

Α) Της Μαρίας συζύγου Ζαχαρία Τουτουδάκη το γένος Εμμαν. Κα- 
τρινάκη, κατοίκου Ηρακλείου (Λασιθίου 14) ή παντός άλλου αξιούντος 
ή κεκτημένου δικαιώματα επί του επί της οδού Αντωνίου Μιχελιδάκη 
της πόλεως Ηρακλείου κειμένου ακινήτου της, έχοντος οικοπεδικήν επι¬ 
φάνειαν 30,90 τ.μ. και παλαιά κτίσματα 124 κ.μ. ρυμοτομουμένου 
ολοκλήρου δια της υπ’ αριθμ. 27/1988 Πράξεως του Πολεοδομικού 
γραφείου Δήμου Ηρακλείου και εμφαινομένου εις το συνοδεύον αυτήν 
τοπογραφικόν διάγραμμα υπό τους αριθμούς 26-27-30-29-26. 

Β) Του Μηνά Δημητρίου Κοκκινίδη, ιερέως, κατοίκου Ηρακλείου 
(Ούλαφ Πάλμε ή παντός άλλου αξιούντος ή κεκτημένου δικαιώματα επί 
του επί της οδού Αντωνίου Μιχελιδάκη της πόλεως Ηρακλείου, κειμέ¬ 
νου ακινήτου του, έχοντος οικοπεδικήν επιφάνειαν 30,60 τ.μ. και πα- 
λαιά κτίσματα 123 κ.μ. ρυμοτομουμένου ολοκλήρου δια της υπ’ αριθμ. 
27/1988 πράξεως του Πολεδομικού Γραφείου Δήμου Ηρακλείου και 
εμφαινομένου εις το συνοδεύον αυτήν τοπογραφικόν διάγραμμα υπό 
τους αριθμούς 29-30-28-32-29. 

Γ) Των τυχόν επί των άνω ακινήτων εγγεγραμμένων δανειστών ή 


τρίτων εν γένει διεκδικητών, ότι κατετέθη υπ’ εμού εις το Γραφείον 
Ηρακλείου Κρήτης του Ταμείου Παρακαταθηκών και Δανείων η υπό 
της υπ’ αριθμ. 436/1989 αποφάσεως του Μονομελούς Πρωτοδικείου 
Ηρακλείου (ειδ. διαδικασίας) καθορισθείσα αποζημίωσις ανερχομένη 
δια μεν το ακίνητον της Μαρίας Τουτουδάκη εις το ποσόν των δραχμών 
έξ εκατομμυρίων εξακοαίων εβδομήντα έξ χιλιάδων (6.676.000) εκδο¬ 
θέντος του υπ’ αριθ. 49330/8.5.1991 Γραμματίου συστάσεως, παρα¬ 
καταθήκης, δια δε το ακίνητον του Μηνά Κοκινίδη εις το ποσόν των 
δραχμών έξ εκατομμυρίων εξακοσίων δώδεκα χιλιάδων (6.612.000), 
εκδοθέντος του υπ’ αριθ. 49331/8.5.1991 Γραμματίου συστάσεως 
παρακαταθήκης, υπέρ του νομίμως αναγνωρισθησομένου δια κάθε ακί¬ 
νητον δικαιούχου αποζημιώσεως. Τα Γραμμάτια αυτά έχουν κατατεθή 
εις την συμβολαιογράφον Ηρακλείου Καλλιόπην Παπαδάκη, συνταχθεί- 
σης της ύπ’ αριθ. 23295/8.5.1991 πράξεως αυτής. 

Το παρόν να δημοσιευθεί εις την Εφημερίδα της Κυβερνήσεως το αρ- 
γότερον μέχρι την 10ην Μαΐου 1991. 

(Αριθ. διπλ. 4697825/91 του Δημ. Ταμ. Δικ. Εισπ. Αθηνών της 

8.5.91) 

Ηράκλειον, 8 Μαΐου 1991 
Ο καταθέτης 
(υπογραφή) 

■ -♦- 

(β) 

Σύσταση Γραμματίου Παρακαταθήκης 

Με το υπ’ αριθ. 1077/29.4.1991 Γραμμάτιο Συστάσεως Παρακα¬ 
ταθήκης (Ατομ. Λογαριασμός 7851) οι Θωμάς Λέων. Καργάκος και 
Αλέξανδρος Λέων. Καργάκος κατέθεσαν στο Ταμείο Παρακαταθηκών 
και Δανείων το συνολικό ποσό των εκατόν ενενήντα οκτώ χιλιάδων πε- 
ντακοσίων πενήντα (198.550) δραχμών υπέρ των αναγνωρισθησομέ- 
νων δικαιούχων αποζημιώσεως για απαλλοτριωθείσα έκταση λόγω ρυ¬ 
μοτομίας 30,50 τ.μ. σύν 2,20 τ.μ. και λόγω προσκυρώσεως 3,40 τ.μ. 
Η κατάθεση αυτή έγινε με βάση την υπ’ αριθμ. 158/1982 πράξη ανα¬ 
λογισμού αποζημιώσεως, όπως διορθώθηκε με την υπ’ αριθ. 40827/ 
3492/18.3.1985 απόφαση της Υπηρεσίας Πολεοδομίας Ανατολικής 
Αττικής κατ’ εφαρμογήν του σχεδίου πόλεως (Δ/μα 30.3.1970) και 
μετά την έκδοση της υπ’ αριθμ. 1391/1986 αποφάσεως του Μονομε¬ 
λούς Πρωτοδικείου Αθηνών και την υπ’ αριθμ. 118/1991 δήλωση 
Φ.Μ.Α. στην αρμόδια Δ.Ο.Υ. Ν. Φιλαδέλφειας Αττικής. 

(Αριθ. διπλ. 4697723/91 του Δημ. Ταμ. Δικ. Εισπ. Αθηνών της 

8.5.91) 

Αθήνα 6 Μαΐου 1991 

Ο πληρεξούσιος δικηγόρος των καταθετών 
ΑΝΔΡΕΑΣ Γ. ΑΝΔΡΕΑΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην 536/12.12.90 απόφαση του Νομάρχη Δυτικής Αττικής για 
αναγκαστική απαλλοτρίωση ακινήτων στην Οινόη Μεγαρίδας για αρ¬ 
χαιολογικούς σκοπούς, που δημησιεύτηκε στο ΦΕκ 22/28.1.91 (τ. 
Δ'), γίνονται οι εξής διορθώσεις: 

Τα εσφαλμένα «και στον αντίστοιχο επ’ αυτού κτηματολογικό πίνακα 
τής Δ/νσης Αρχαιοτήτων του Υπουργείου Πολιτισμού και Επιστημών 
που συνέταξε ο Πολ. Μηχανικός Θ. Καλαμπάκος στις 19.9.90» αντι¬ 
καθίστανται από τα ορθά «και στον αντίστοιχο επ’ αυτού κτηματολογικό 
πίνακα της Δ/νσης Αρχαιοτήτων του Υπουργείου Πολιτισμού και Επι¬ 
στημών που συνέταξε στις 7.8.85 ο πολ. μηχανικός Θ. Καλαμπάκος 
και θεωρήθηκε στις 19.10.1990» 

(Από τη Νομαρχία Δυτικής Αττικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




